
Lærervejledning
	Forløbets titel
	Mundtlig fremlæggelse i matematik

	Omfang
	Ca. 4 lektioner

	De grundlæggende idéer
	Træning af mundtlig fremlæggelse er vanskeligt at passe ind i undervisningen. Eleverne udvikler derfor for lidt rutine i, hvordan man giver en sammenhængende fremstilling af teoristof. Set i lyset af, at eksamen er mundtlig, er det en stor mangel.
Mundtlig fremlæggelse er for mange elever vanskeligt at forberede sig på, og det er meget tidskrævende at give ordentligt feedback i timerne. 
Dette forløb lægger derfor op til at guide eleverne i at fremlægge ved en tavle og derved træne den mundtlige fremlæggelse.

	Læringsmål
	· Du skal lære at formulere og fremlægge matematik
· Du skal forklare, hvorfor du gør, som du gør ved hjælp af tegninger, eksempler og argumenter
· Du skal lære at bruge tavlen i dine forklaringer/argumentationer
· Du skal lære at bruge benævnelser

	Hvor i et undervisningsforløb?
	Dette forløb kan passes ind i alle de forskellige matematikemner og fx bruges som evaluering af et emne. Efterfølgende kan de samles til klassens egen ’formelsamling’.

	Arbejdsformer
	Elevrollen 
Eleverne begynder med at skabe sig overblik over stoffet ved lærerens introduktion og gennemgang af stoffet. Herefter overgår de til at arbejde sammen om forberedelse af fremlæggelsen. Det samskabende kommer ind, ved at de skiftes til at fremlægge og give/modtage feedback fra hinanden. Elevens rolle bliver således aktiv under hele denne del.
Organisering 
Klasseundervisning og makkerpar
Undervisningsrum 
Klasselokalet og ved tavler forskellige steder.

	Underviserroller
	Lærerrollen begynder instruerende både foran klassen, men også i form af en instruktionsvideo i den indledende fase. Herefter overgår lærerrollen til en konsulentrolle for de forskellige makkerpar, som øver sig på fremlæggelsen.
Differentieringen vil hovedsageligt udmøntes gennem mere konsulenttid og guidning til fremstillingen af videoen og selve træningen af fremlæggelsen.

	Vejledning
	Underviseren går rundt mellem grupperne og sikrer de er på rette spor. Under første forløb er der timer afsat til at optage videoerne, men fremtidige videoer kan også optages i fritiden af eleverne. Hvis eleverne her har brug for vejledning, må de tage kontakt til underviseren. 

	Hvilke e-læringsværktøjer
	Der anvendes mobiltelefoner og computere til optagelse og fremstilling af videoen.

	Særlige forhold
	HUSK at oprette et fælles sted, hvor eleverne kan aflevere deres videoer i fx Uddata eller Teams.
Der skal bookes lokaler, store tavler/whiteboards og stativer til mobiltelefonen (Fx tripod selfiestang).

	Materialeoversigt
	01. Lærervejledning (Lærervejledning.docx)
02. Beskrivelse af forløbet (LUP – mundtlig fremlæggelse.docx)
03. Plan over forløbet (Lektionsplan.docx)
04. PowerPoint til opstart (Oplæg.pptx)
05. Gennemgang af emnet for fremlæggelsen (Pythagoras’ sætning.docx)
06. Videoeksempel på at fremlægge matematik (1. kvadratsætning GS)
07. Tjekliste til eleverne om at fremlægge (Tjekliste.docx)
08. Evaluering

	Et par gode råd
	For at eleverne øver sig lige meget på stoffet og begge arbejder med beviset, inden de optager deres video, så skal det først afsløres for eleverne HVEM der skal filmes kort før optagelserne begynder.
Tilpas den afsatte tid til opgavens/stoffets sværhedsgrad
Anvend i starten matematiktimer på at eleverne kan løse opgaven, herefter overgår selve videoptagelsen til lektier/fritid.


	Husk
	


I øvrigt henvises til beskrivelsen af e-læringsaktiviteterne og der suppleres måske med et link til materialer og opgaver.

